امریکانین خاریجی ایشلر ناظیری مایک پمپئو روس همکاری سرگئی لاوروف ایله تلفونلا دانیشیب.
ایکی همکار امریکا پرزیدنتی دونالد ترامپ و روسیا پرزیدنتی ولادیمیر پوتین‌ین ژوئیه نین 16-دا فینلاندیانین پایتاختی هلسینکی-ده کئچیرجگی گؤروشو موذاکیره ائدیب.
امریکا خاریجی ایشلر ناظیرلیگی‌نین سؤزچوسو هدر ناوئرت پمپئو و لاوروفون تلفون دانیشیغی ایله علاقه‌لی آچیقلاماسیندا بیلدیریب کی، ایکی همکارین تلفون گؤروشونده اؤلکه پرزیدنت‌لری‌نین گله‌جک گون‌لرده کئچیرجگی گؤروش ایله سوریه و شیما‌لی کره موضوع لاری موذاکیره اولوندو.
دیگر طرف‌دن ترامپ و پوتین‌ین کئچیرجگی ذیروه‌دن اول امریکا کنگره سی‌نین بیر قروپ عضوو ایکی ایلدن سونرا ایلک دفعه رسمی گؤروش‌لر کئچیرمک مقصدیله مسکویا سفر ائدیب.
30 ژوئن ده سن پترزبورگ-دا روسیا سفرینی باشلا‌دان سناتورلار دونن مسکودا لاوروف ایله گؤروشوب‌لر.
لاوروف سفرین ایکی اؤلکه پارلامئنت‌لری آراسینداکی علاقه‌لری نورماللاشدیرماسینا اومید ائتدیگینی بیلدیریب.
قئید ائدک کی، آغ ائو کئچن هفته ترامپ و پوتین‌ین 16 ژوئیه ده هلسینکی-ده بیر آرایا گلجیینی بیلدیردی و لیدرلرین گؤروشده امریکا ایله روسیا آراسینداکی علاقه‌لرله یاناشی میللی تهلوکه‌سیزلیک موضوع لارینی موذاکیره ائدجگینی آچیقلادی.
